b"\n_START_ARTICLE_\nCan Pradell de la Serra\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici a\xc3\xafllat constitu\xc3\xaft per dos cossos de planta rectangular, formant una L. Enfront hi ha un pati tancat on s'entra a trav\xc3\xa9s d'una bonica portalada de pedra en forma d'arc de mig punt. L'edifici o el cos principal consta de planta baixa i dues plantes, la coberta \xc3\xa9s a dues vessants. L'altre cos consta de planta baixa i un pis, connectat a l'altre cos per un arc rebaixat a la planta baixa i per una galeria oberta d'arcs de mig punt al primer pis. La coberta \xc3\xa9s igual, a dues vessants._NEWLINE_Aquest gran edifici est\xc3\xa0 situat al peu de la carretera que va al Santuari del Corredor. No sabem la data de la seva construcci\xc3\xb3 per\xc3\xb2 s\xc3\xad que l'any 1847 s'hi van fer reformes que li van donar el car\xc3\xa0cter neocl\xc3\xa0ssic que t\xc3\xa9 actualment. Aquesta data est\xc3\xa0 inscrita a la fa\xc3\xa7ana del cos de les galeries. Hi ha tamb\xc3\xa9 una altra data en els enreixats de les finestres de la planta baixa del cos central."